CELEX: 62019CN0206
Language: el
Date: 2019-03-05 00:00:00
Title: Υπόθεση C-206/19: Αίτηση προδικαστικής αποφάσεως την οποία υπέβαλε το Administratīvā rajona tiesa (Λεττονία) στις 5 Μαρτίου 2019 — SIA «KOB» κατά Madonas novada pašvaldības Administratīvo aktu strīdu komisija

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/34
            
         
      Αίτηση προδικαστικής αποφάσεως την οποία υπέβαλε το Administratīvā rajona tiesa (Λεττονία) στις 5 Μαρτίου 2019 — SIA «KOB» κατά Madonas novada pašvaldības Administratīvo aktu strīdu komisija
      (Υπόθεση C-206/19)
      (2019/C 155/41)
      Γλώσσα διαδικασίας: η λεττονική
      
         Αιτούν δικαστήριο
      
      Administratīvā rajona tiesa
      
         Διάδικοι στην υπόθεση της κύριας δίκης
      
      
         Προσφεύγουσα: SIA «KOB»
      
         Καθής: Madonas novada pašvaldības Administratīvo aktu strīdu komisija
      
         Προδικαστικό ερώτημα
      
      Αντιτίθεται το δίκαιο της Ένωσης, ιδίως δε τα άρθρα 18, 49 και 63 ΣΛΕΕ, σε ρύθμιση κράτους μέλους η οποία επιβάλλει στα νομικά πρόσωπα, όταν ο μέτοχος ή οι μέτοχοι οι οποίοι αντιπροσωπεύουν από κοινού το ήμισυ και πλέον του κεφαλαίου με δικαίωμα ψήφου στην εταιρία και το σύνολο των προσώπων με δικαίωμα εκπροσωπήσεως της τελευταίας είναι υπήκοοι άλλων κρατών μελών της Ευρωπαϊκής Ένωσης, ως προϋπόθεση για την κτήση κυριότητας επί γεωργικών γαιών, την υποχρέωση να προσκομίσουν βεβαίωση εγγραφής των ως άνω φυσικών προσώπων ως πολιτών της Ένωσης και πιστοποιητικό γνώσεως από τα πρόσωπα αυτά της επίσημης γλώσσας σε επίπεδο αντίστοιχο τουλάχιστον με B2;